S-200/2011

Mál þetta var höfðað með ákæru lögreglustjórans á höfuðborgarsvæðinu, dagsettri 22. febrúar sl., á hendur, J-kk-þgf A-kk-þgf R-kk-þgf, kt. 000000-0000, nú refsifanga á Litla-Hrauni,

„fyrir eftirtalin hegningar- og umferðarlagabrot:

I.

Fyrir þjófnað, með því að hafa aðfararnótt laugardagsins 25. apríl 2009, brotist inn í verslunina Tal við Suðurlandsbraut 24 í Reykjavík, með því að fjarlægja rúðu úr glugga verslunarinnar og stolið þaðan fartölvu af gerðinni Dell Latitude D505.

Telst þetta varða við 244. gr. almennra hegningarlaga nr. 19/1940.

II.

Fyrir umferðarlagabrot, með því að hafa sunnudaginn 2. ágúst 2009, ekið bifreiðinni TK-316 sviptur ökurétti og með 120 km. hraða á klst. vestur Reykjanesbraut, á vegarkafla við Strandarheiði, þar sem leyfður hámarkshraði var 90 km/klst.

Telst þetta varða við 1., sbr. 2. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

III.

Fyrir rangar sakargiftir, með því að hafa, þegar lögregla hafði afskipti af honum í tilviki því sem lýst er í II. ákærulið, gefið upp nafn og kennitölu F-kk-ef H-kk-ef (kt. 000000-0000) sem sitt eigið og ritað nafn hans á vettvangsskýrslu um málið með þeim hætti að hann samþykkti sektarboð um fyrrgreindan hraðakstur.

Telst þetta varða við 1. mgr. 148. gr. almennra hegningarlaga nr. 19/1940.

IV.

Fyrir eftirtalin brot, framin sunnudaginn 11. október 2009:

1. Fyrir gripdeild, með því að hafa, í félagi við K-kk-þf S-kk-þf, kt. 000000-0000, dælt eldsneyti á bifreiðina OY-968, að verðmæti 11.329 kr., á bensínstöð Olís við Sæbraut í Reykjavík og ekið bifreiðinni í kjölfarið af vettvangi án þess að greiða fyrir eldsneytið.

2. Fyrir nytjastuld, með því að hafa tekið bifreiðina OY-968 ófrjálsri hendi og til eigin nota þar sem hún stóð á bifreiðastæði bílasölunnar Bílaborg.is við Stórhöfða í Reykjavík og ekið henni í heimildarleysi austur Sæviðarsund í Reykjavík þar sem lögregla stöðvaði aksturinn.

3. Fyrir umferðarlagabrot, með því að hafa ekið bifreiðinni OY-968 sviptur ökurétti og óhæfur til að stjórna henni örugglega vegna áhrifa ávana- og fíkniefna (amfetamín í blóði mældist 675 ng/ml), austur Sæviðarsund í Reykjavík þar sem lögregla stöðvaði aksturinn.

Telst 1. liður varða við 245. gr. en 2. liður við 1. mgr. 259. gr. almennra hegningarlaga nr. 19/1940. 3. liður telst varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Fyrir hönd Olíuverslunar Íslands gerir Þ-kk-nf J-kk-nf M-kk-nf kröfu um fébætur að upphæð 11.379 kr.

V.

Fyrir eftirtalin brot, framin sunnudaginn 25. júlí 2010 í félagi við G-kk-þf G-kk-þf A-kk-þf, kt. 000000-0000:

1. Fyrir þjófnað, með því að hafa brotist inn í verslunina Sense að Akralind 8 í Kópavogi, með því að brjóta rúðu í húsnæði verslunarinnar og stolið þaðan raftækjum að verðmæti 2.069.189 kr.

2. Fyrir þjófnað, með því að hafa stolið skráningarmerkjum af bifreiðunum BV-925 og ZT-265 við Arnarsmára í Kópavogi.

3. Fyrir skjalabrot, með því að hafa í heimildarleysi og blekkingarskyni fest skráningarmerki bifreiðanna BV-925 og ZT-265 á bifreiðina YP-559.

4. Fyrir umferðarlagabrot, með því að hafa ekið bifreiðinni YP-559, sviptur ökuréttindum á bifreiðastæði við Akralind 8 í Kópavogi.

Teljast 1. og 2. liður varða við 244. gr. en 3. liður við 1. mgr. 157. gr. almennra hegningarlaga nr. 19/1940. 4. liður telst varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

VI.

Fyrir nytjastuld, með því að hafa sunnudaginn 15. ágúst 2010, tekið bifreiðina LYX-14 í heimildarleysi og til eigin nota á bifreiðastæði Bílaleigu Akureyrar við Hjallahraun 9 í Hafnarfirði og skilið við hana þremur dögum síðar á bifreiðastæði við Trönuhraun 4 í Hafnarfirði.

Telst þetta varða við 1. mgr. 259. gr. almennra hegningarlaga nr. 19/1940.

VII.

Fyrir þjófnað, með því að hafa þriðjudaginn 17. ágúst 2010, brotist inn í læstar kennslustofur í Snælandsskóla við Víðigrund í Kópavogi, með því að spenna upp hurðir og stolið þaðan farsíma af gerðinni Huawei U7510 að verðmæti 24.000 kr. og 20.000 kr. í reiðufé.

Telst þetta varða við 244. gr. almennra hegningarlaga nr. 19/1940.

VIII.

Fyrir nytjastuld, með því að hafa þriðjudaginn 7. september 2010, tekið bifreiðina VUP-98 í heimildarleysi og til eigin nota á bifreiðastæði bílaleigunnar Berg við Borgartún í Reykjavík og ekið henni af vettvangi.

Telst þetta varða við 1. mgr. 259. gr. almennra hegningarlaga nr. 19/1940.

IX.

Fyrir þjófnað, með því að hafa aðfaranótt sunnudagsins 19. september 2010, brotist inn í Sólbaðsstofuna Sæluna við Bæjarlind í Kópavogi, með því að brjóta rúðu í húsnæði stofunnar og stolið þaðan flatskjá af gerðinni Panasonic.

Telst þetta varða við 244. gr. almennra hegningarlaga nr. 19/1940.

X.

Fyrir nytjastuld, með því að hafa aðfaranótt 19. september 2010, tekið bifreiðina IU-P53 í heimildarleysi og til eigin nota á bifreiðastæði Herts bílaleigu Flugleiða við Flugvallarveg í Reykjavík og ekið henni af vettvangi.

Telst þetta varða við 1. mgr. 259. gr. almennra hegningarlaga nr. 19/1940.

XI.

Fyrir nytjastuld, með því að hafa aðfaranótt föstudagsins 24. september 2010, tekið bifreiðina KN-380 í heimildarleysi og til eigin nota á bifreiðastæði JR bílasölu við Bíldshöfða 3 í Reykjavík og ekið henni af vettvangi.

Telst þetta varða við 1. mgr. 259. gr. almennra hegningarlaga nr. 19/1940.

XII.

Fyrir nytjastuld, með því að hafa laugardaginn 25. september 2010, í félagi við annan mann, tekið bifreiðarnar PYF-26 og YT-748 í heimildarleysi og til eigin nota á bifreiðastæði bílasölunnar Planið við Breiðhöfða í Reykjavík og ekið þeim af vettvangi.

Telst þetta varða við 1. mgr. 259. gr. almennra hegningarlaga nr. 19/1940.

XIII.

Fyrir þjófnað, með því að hafa aðfaranótt þriðjudagsins 28. september 2010, brotist inn í bílasöluna Bill.is, með því að skrúfa glugga úr húsnæði bílasölunnar og stolið þaðan tveimur kveikjuláslyklum.

Telst þetta varða við 244. gr. almennra hegningarlaga nr. 19/1940.

XIV.

Fyrir nytjastuld, með því að hafa aðfaranótt þriðjudagsins 28. september 2010, í félagi við annan mann, tekið bifreiðina PXF-55 í heimildarleysi og til eigin nota á bifreiðastæði JR bílasölu við Bíldshöfða 3 í Reykjavík og ekið henni af vettvangi .

Telst þetta varða við 1. mgr. 259. gr. almennra hegningarlaga nr. 19/1940.

XV.

Fyrir nytjastuld, með því að hafa fimmtudaginn 30. september 2010, tekið bifreiðina EA-179 í heimildarleysi og til eigin nota á bifreiðastæði JR bílasölu við Bíldshöfða 3 í Reykjavík og ekið henni af vettvangi.

Telst þetta varða við 1. mgr. 259. gr. almennra hegningarlaga nr. 19/1940.

XVI.

Fyrir þjófnað, með því að hafa aðfaranótt þriðjudagsins 28. september 2010, brotist inn í bílasöluna Bílaland, með því að brjóta upp glugga á norðurhlið húsnæðis bílasölunnar og stolið þaðan nokkrum kveikjuláslyklum.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.”

Ákærði hefur játað brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín, en þau eru í ákæru réttilega færð til refsiákvæða. Þá hefur ákærði samþykkt bótakröfuna. Krafan er hins vegar ekki gerði í samræmi við áskilnað 173. gr. laga nr. 88/2008 og er óhjákvæmilegt annað en vísa henni frá dómi.

Ákæru var frestað skilorðsbundið á hendur ákærða 2003 fyrir þjófnað. 2007 var hann dæmdur í 2 mánaða fangelsi, skilorðsbundið í 3 ár, fyrir brot gegn 151. gr. almennra hegningarlaga. Hann var dæmdur í 12 mánaða fangelsi 2009 fyrir auðgunar-, umferðar- og fíkniefnalagabrot og 2010 var hann dæmdur í 3 ára fangelsi og sviptur ökurétti ævilangt fyrir margvísleg hegningarlagabrot og brot gegn umferðar- og fíkniefnalögum. Loks var hann sakfelldur fyrir umferðarlagabrot í september 2010 en ekki gerð refsing.

Ákærði játaði brot sín greiðlega hjá lögreglu og fyrir dómi. Einnig verður að líta til þess að hann kom til lögreglu og játaði að eigin frumkvæði brot þau sem hann er ákærður fyrir í XI. til XVI. kafla ákæru. Að þessu virtu, og með hliðsjón af 77. og 78. gr. almennra hegningarlaga, verður refsing ákærða ákveðin fangelsi í 9 mánuði. Þá verður ævilöng ökuleyfissvipting hans áréttuð. Loks verður ákærði dæmdur til að greiða sakarkostnað og málsvarnarlaun verjanda síns að meðtöldum virðisaukaskatti eins og nánar greinir í dómsorði.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, J-kk-nf A-kk-nf R-kk-nf, sæti fangelsi í 9 mánuði.

Ákærði er sviptur ökurétti ævilangt.

Bótakröfu Olíuverslunar Íslands hf. er vísað frá dómi.

Ákærði greiði 94.968 krónur í sakarkostnað og málsvarnarþóknun skipaðs verjanda síns, S-kk-ef F-kk-ef héraðsdómslögmanns, 75.300 krónur.

A-kk-nf Í-kk-nf.